આ વિશે માહિતી આપતાં સ્થાનિક રહેવાસીઓએ મિડ-ડે LOCALને કહ્યું હતું કે ‘આ વિસ્તારમાં એક સમયે ફક્ત એકાદ ખાવાની રેકડી ઊભી રહેતી હતી. ધીરે-ધીરે રેકડીઓ વધતી ગઈ એમ આ વિસ્તારના રહેવાસીઓની સમસ્યા પણ વધતી ગઈ. સાંકડી ગલીમાં ફેરિયાઓ ઊભા રહેતા હોવાથી ટ્રાફિક પર અસર થાય છે. ફેરિયાઓને લીધે આ રોડની સમયે-સમયે સુધરાઈ જાળવણી કરતી નથી. ફેરિયાઓના ફાયદા માટે રોડ નીચેથી પાણીની લાઇનો અને ગટરોની લાઇનો રોડને બિસમાર બનાવી દે છે. સૌથી મહત્વનું તો એ છે કે રાતના આ ફેરિયાઓ તેમનો ગંદવાડ રસ્તા પર જ ઢોળી દે છે. તેમનાં ગંદાં વાસણો રોડ પર જ સાફ કરે છે જે ગંદકી અને ગંદકીને લીધે મચ્છરોના ઉપદ્રવને આમંત્રણ આપે છે.’